เรื่องร้องเรียน (ร้องเรียน,กีดขวาง,ถนน) วันที่ 2023-09-15 08:35:08 — แขวงจตุจักร เขตจตุจักร จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660036990

ขอให้แก้ไขปัญหากรณีมีการวางสินค้าจำหน่ายบนทางบาทวิถี บริเวณถนนบาทวิถีเยื้องกับสถานีขนส่งหมอชิต 2 (มุ่งหน้าไปจตุจักร)  เขตจตุจักร กรุงเทพมหานคร จุดสังเกตจะเป็นบริเวณก่อนถึงคิวรถตู้มินิบัสจะมีช่วงที่เป็นใต้ทางด่วนที่มีรถแท็กซี่ชอบมาจอดรอกันเป็นจำนวนมาก เนื่องจากผู้ร้องแจ้งว่าถนนเส้นดังกล่าวเป็นถนนที่มีช่องทางการจราจรฝั่งละ 4 ช่องทางการจราจร แต่มีการจอดรถจำนวนมาก และเริ่มประสบปัญหามาพ่อค้า-แม่ค้า เข้ามาวางสินค้าจำหน่ายบนทางบาทวิถีบริเวณดังกล่าว ปัจจุบันมีเข้ามาจำหน่าย 2 ราย ซึ่งมีเป็นรถเข็นและรถกระบะจำหน่ายก๋วยเตี๋ยวไก่และมีการวางโต๊ะให้นั่งรับประทานบริเวณข้างรถด้วย ผู้ร้องเกรงว่าหากปล่อยไว้ไม่มีการเข้มงวดหรือแก้ไขปัญหาตั้งแต่เนิ่นๆ จะยิ่งทำให้มีกลุ่มพ่อค้า-แม่ค้า เข้ามาวางสิ่งของจำหน่ายตามๆ กันมาแล้วกลายเป็นกลุ่มขนาดใหญ่ ประกอบกับเมื่อมีการแวะซื้อเมื่อรับประทานเสร็จก็จะไปแอบปัสสาวะบริเวณนั้นด้วย พบเห็นมาเป็นระยะเวลานานสักพักแล้ว (ไม่สามารถระบุเวลาที่แน่ชัดได้) จึงประสงค์ให้หน่วยงานที่เกี่ยวข้องตรวจสอบเข้มงวดและแก้ไขปัญหากรณีมีการวางสินค้าจำหน่ายบนทางบาทวิถีบริเวณดังกล่าว เพื่อความเป็นระเบียบเรียบร้อยและเพื่อป้องกันไม่ให้เกิดเป็นกลุ่มใหญ่ต่อไป 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata